ტორონტოს უნივერსიტეტი
ტორონტოს უნივერსიტეტი — საზოგადოებრივი კვლევითი უნივერსიტეტი ტორონტოში (ონტარიო, კანადა). ის გარს ერტყმის დედოფლის პარკს. იგი დაარსდა სამეფო ქარტიის მიერ 1827 წელს, როგორც მეფის კოლეჯი და პირველი უმაღლესი განათლების კერა ზედა კანადის კოლონიაში. თავდაპირველად იგი კონტროლდებოდა ინგლისის ეკლესიის მიერ. უნივერსიტეტმა 1850 წელს მიიღო სახელი, რომელსაც დღესაც ატარებს. იგი მოიცავს განსხვავებული ხასიათის და ისტორიის მქონე 11 კოლეჯს და თითოეული მათგანი ფინანსურ და ინსტიტუციურ საკითხებზე არსებულ ავტონომიას ფლობს. ტორონტოს უნივერსიტეტს ორი სატელიტური კამპუსი აქვს სკარბორგში და მისისჰაუგაში. სხვადასხვა მნიშვნელოვანი პუბლიკაციების მიხედვით, ტორონტოს უნივერსიტეტი საყოველთაოდ ცნობილია როგორც საუკეთესო უნივერსიტეტი კანადაში. აკადემიური თვალსაზრისით, ტორონტოს უნივერსიტეტი ცნობილია ლიტერატურული კრიტიკისა და საკომუნიკაციო თეორიის გავლენით და თავისი კურიკულუმით, რომელიც მოიხსენება ზოგადი სახელით: ტორონტოს სკოლა. ტორონტოს უნივერსიტეტში დაიწყო ინსულინისა და ღეროვანი უჯრედის კვლევა, გამოიყენეს პირველი პრაქტიკული ელექტრონული მიკროსკოპი, განავითარეს მულტი-სენსორული ტექნოლოგია, ამოიცნეს პირველი შავი ხვრელი. ტორონტოს უნივერსიტეტი ერთ-ერთია ამერიკულ უნივერსიტეტთა ასოციაციის ორი წევრიდან, მეორე კი, მაკჯილის უნივერსიტეტი, მონრეალის კგბეკშია და ხელმძღვანელობს სტრაჩანი. მეფის კოლეჯი იყო რელიგიური ინსტიტუტი.